Rýchlostná cesta R3 (Slovensko)

Rýchlostná cesta R3 (R3) je rýchlostná cesta na Slovensku, ktorej trasa je projektovaná v troch častiach, na severe od Trstenej po križovatku s diaľnicou D1 v Likavke resp. v Hubovej, v strednej časti od križovatky s diaľnicou D1 v Martine po križovatku s rýchlostnou cestou R2 v Ráztočne a v južnej časti od križovatky s rýchlostnou cestou R1 v Budči po štátne hranice Slovenska s Maďarskom neďaleko Šiah, kde sa bude R3 napájať na maďarskú diaľnicu M2. I keď sa na severe momentálne s napojením cesty R3 na poľskú diaľničnú sieť nepočíta, pre nateraz chýbajúcí projekt výstavby diaľnice na poľskej strane, v budúcnosti sa tento postoj pravdepodobne zmení. V roku 2019 bola v Poľsku spustená príprava technickej štúdie pre pokračovanie poľskej rýchlostnej cesty S7, zo súčasného ukončenia v Rabke-Zdrój až po štátne hranice s výhľadovým napojením na cestu R3. Technická štúdia tejto cesty bola dokončená koncom roku 2020, Poľsko predpokladá stavbu vysokokapacitnej štvorprúdovej komunikácie. Medzi Šahami a Dudincami sa bude cesta R3 križovať s cestou R7. 

Celková dĺžka R3 s výnimkou peáží, teda úsekov ktoré trasa R3 zdieľa s inými diaľnicami a rýchlostnými cestami, je zhruba 200 km. V prípade trasy južnej časti tejto cesty, v úseku zhruba medzi Zvolenom a štátnou hranicou s Maďarskom, technická štúdia pripúšťa aj možnosť ukončenia cesty R3 v Štúrove namiesto Šiah a súčasne technická štúdia pripúšťa aj možnosť trasy cesty R3 cez Hronský Beňadik namiesto Budče. Konkrétna trasa cesty R3 v južnom úseku zatiaľ nie je stanovená. Južný úsek rýchlostnej cesty R3 je súčasne najstarší z hľadiska plánov, keďže o diaľnici v tomto koridore sa zmieňuje už uznesenie vlády ČSSR č. 286/1963 z roku 1963. Toto uznesienie predpokladalo výstavbu diaľnice č.66 v úseku od Zvolena priamo na juh do Šiah.  

Nižšie uvádzané dĺžky a trasy jednotlivých úsekov vychádzajú z prebežných plánov výstavby v roku 2020 avšak s ohľadom na skutočnosť, že mnoho úsekov cesty R3 je projekčne iba na začiatku, je takmer isté že sa dĺžky a trasy nepostavených úsekov ešte zmenia. V roku 2020 došlo k celkovej zmene trasovania v oblasti Dolného Kubína a v úseku od diaľnice D1 po Dolný Kubín. Cesta R3 má byť v značnom rozsahu realizovaná ako rekonštrukcia resp. doplnenie stávajúcej cesty I/59. Cez mesto Dolný Kubín je cesta R3 novo riešená prieťahom. Plánovaná križovatka cesty R3 s diaľnicou D1 bola presunutá z lokality Hubová, do lokality Likavka.  

Po trase cesty R3 prechádza medzinárodná trasa E77. R3 odľahčí dopravu na horskom priechode Kremnické Bane, ktorý sa nachádza na I/65. Výstavba si na takmer celej dĺžke R3 vyžiada presun ciest, korýt vodných tokov a inžinierskych sietí, v rámci ochrany životného prostredia bude vybudovaná kanalizácia s odlučovaním ropných látok a protihlukové bariéry. Na trase R3 sa predbežne počíta s výstavbou dvoch tunelov; Biela Skala (630m) a Sklené (3450m). Oba tunely sa nachádzajú na plánovanom úseku Horná Štubňa - Ráztočno. V zmysle aktuálnych plánov ministerstva dopravy, s výnimkou úseku pri Tvrdošíne, nebudú do roku 2028 rozostavané ani sprejazdnené žiadne úseky cesty R3. Do plánov neboli zaradené ani úseky vo vysokom stupni prípravy. Sprevádzkovanie rýchlostnej cesty v celej dĺžke trasy nemožno s ohľadom na aktuálne zámery ministerstva dopravy očakávať pred rokom 2050.

 Prehľad úsekov rýchlostnej cesty R3 
Poradie úsekuOznačenie úsekuDĺžka úseku v kmZahájenie výstavby
úsekuUvedenie úseku do
prevádzkyVýjazdy a križovatky1.?Štátna hranica SK/PL - Trstenácca. 3,5Záleží na dohode SR a PRZáleží na dohode SR a PRÚsek bez výjazdov1.Trstená obchvat, ľavá polovica7,2Nezaradené do plánu pred rokom 2027?901. Napojenie na cestu I/59
1. Trstená, dostavba

2. Tvrdošín, dostavba1.Trstená obchvat, pravá polovica7,220082010901. Dočasné napojenie na cestu I/59

1. Trstená

2. Tvrdošín2.Tvrdošín - Nižná nad Oravou, ľavá polovica4,4Nezaradené do plánu pred rokom 2027?3. Nižná, dostavba2.Tvrdošín - Nižná nad Oravou, pravá polovica4,4202120252. Tvrdošín, dostavba
3. Nižná3.Nižná nad Oravou - Dlhá nad Oravou, ľavá polovica8,3Nezaradené do plánu pred rokom 2027?4. Podbiel, dostavba3.Nižná nad Oravou - Dlhá nad Oravou, pravá polovica8,32034?4. Podbiel4.Dlhá nad Oravou - Sedliacka Dubová, ľavá polovica4,9Nezaradené do plánu pred rokom 2027?5. Dlhá nad Oravou, dostavba4.Dlhá nad Oravou - Sedliacka Dubová, pravá polovica4,92034?5. Dlhá nad Oravou5.Oravský Podzámok-Horná Lehota,ľavá polovica6,4Nezaradené do plánu pred rokom 2027?Úsek bez výjazdov5.Oravský Podzámok-Horná Lehota,pravá polovica6,420042007902.dočasné napojenie na cestu I/59 - východ
903.dočasné napojenie na cestu I/59 - západ6.Oravský Podzámok - Dolný Kubín, juh10,9Nezaradené do plánu pred rokom 2027?6. Široká
7. Kocmáľ

8. Dolný Kubín - stred

9. Jasenová7.Dolný Kubín, juh - Likavka, križovatka 8,7Nezaradené do plánu pred rokom 2027?10. Valaská Dubová
11. Likavka, križovatka R3xD18.Martin - Sever, križovatka R3xD1) - Martin1,52011201512. Martin - Sever, križovatka R3xD1
13. Martin9.Martin - Rakovo142034?13. Martin - dostavba
14. Rakovo10.Rakovo - Mošovce10,3Nezaradené do plánu pred rokom 2027?Úsek bez výjazdov11.Mošovce - Horná Štubňa7,9Nezaradené do plánu pred rokom 2027?15. Mošovce
16. Horná Štubňa12.Horná Štubňa obchvat, pravá polovica4,7Nezaradené do plánu pred rokom 2027?Úsek bez výjazdov12.Horná Štubňa obchvat, ľavá polovica4,720082010904. dočasné napojenie na cestu I/65 - sever
905. dočasné napojenie na cestu I/65 - juh13.Horná Štubňa - Ráztočno, križovatka R3xR214Nezaradené do plánu pred rokom 2027?17. Sklené
18. Ráztočno - križovatka R3xR214.Budča - Krupina27Nezaradené do plánu pred rokom 2027?19. Zvolen - západ
20. Dobrá Niva

21. Babiná15.Krupina, obchvat6,5Nezaradené do plánu pred rokom 2027?22. Krupina - sever
23. Krupina - juh16.Krupina - Šahy35,5Nezaradené do plánu pred rokom 2027?24. Hontianske Nemce
25. Dudince

26. Semerovce17.Šahy - štátna hranica SK/HU4,8Nezaradené do plánu pred rokom 2027?27. Šahy - sever
906. dočasné napojenie na cestu I/66 resp. trvalé na maďarskú diaľnicu M2

 Úseky 
 Obchvat Trstenej 
Obchvat Trstenej na R3 bol vo výstavbe od apríla 2008 a po 30 mesiacoch bol dňa 29. októbra 2010 úsek kompletne spojazdnený a odovzdaný v polovičnom profile. Výstavba bola financovaná zo štátneho rozpočtu a realizovali ju firmy VÁHOSTAV – SK, a. s. a Inžinierske stavby, a. s. . Dĺžka úseku je 7,2 km. Na úseku sa nachádza 14 mostov a 3 križovatky, z toho dve úrovňové na oboch koncoch, ako dočasné napojenie na cestu I/59.

  Tvrdošín – Nižná 
Tvrdošín – Nižná je dokončený úsek R3, ktorý efektívne vytvoril úplný obchvat Tvrdošína. Vzhľadom na nezabezpečenie finančných prostriedkov pre výstavbu tohto úseku v roku 2018 odštartovala jeho výstavba až o 3 roky neskôr. Zmluva na výstavbu v polovičnom profile bola podpísaná 25. februára 2021 a úsek bol otvorený s dvojročným meškaním 21. júla 2025. Výstavba úseku stála zhruba 79,9 milióna €. Jeho dĺžka je 4,4 km, aj keď NDS a.s. jeho dĺžku deklaruje ako 5,5 km. Príčinou je, že úsek bol skrátený pretože koniec úseku bol projektovaný až za výjazdom Nižná. Časť úseku od výjazdu Nižná by tak nebolo možné sprejazdniť až do sprejazdnenia nasledujúceho južného úseku, ktorý však do plánu výstavby do roku 2028 nebol zaradený. Trasa vedie na ľavom brehu Oravy. Nachádza sa tu 14 mostných objektov a 2 mimoúrovňové križovatky. Úsek bol podobne ako všetky ostatné úseky R3 nateraz zrealizovaný iba v polovičnom profile z kategórie R24,5/100 s výnimkou časť úseku v dĺžke 260 m od km 3,900 po km 4,160 postaveného v plnom profile z dôvodu jednoduchšieho napojenia na výjazd Nižná. 

  Nižná – Dlhá nad Oravou 
Plánovaný úsek rozšíri R3 po obec Dlhá nad Oravou o dĺžku 8,6 km. S výstavbou sa malo začať v roku 2019 a ukončenie bolo plánované na rok 2022. Štát bude financovať úsek rozpočtom 94.602.668,80 € (2.850.000.000 Sk) podľa plánov z roku 2006. Trasa vedie súbežne s II/584. Plánovaný tu je tunel Podbiel dlhý 515 metrov, 19 mostov, mimoúrovňová križovatka.

  Dlhá nad Oravou – Sedliacka Dubová 
Úsek Dlhá nad Oravou – Sedliacka Dubová predĺži R3 o 4,2 km. Výstavba bola plánovaná na roky 2015 – 2017, pričom výstavba by mala podľa plánov z roku 2006 stáť 48.131.182,37 € (1.450.000.000 Sk). Na úseku sa nachádzajú obchvaty Dlhej nad Oravou a Sedliackej Dubovej, 11 mostov, mimoúrovňová križovatka. Trasa bude budovaná na pestrom geologickom podloží.

  Oravský Podzámok – Horná Lehota 
Úsek R3 medzi Hornou Lehotou a Oravským Podzámkom je úsek R3 v používaní od roku 2007, aj keď iba v polovičnom profile. Dĺžka úseku je 6,442 km, jeho výstavba prebehla v rokoch 2004 – 2007 firmami Váhostav – SK, a.s., Max Bogl a Skanska, a.s., výstavba bola financovaná štátnym rozpočtom. Úsek nahradil I/59, čím sa zvýšila plynulosť a bezpečnosť premávky. Na úsek bola podľa STN 736100 použitá kategória R11,5/100, v dôsledku ktorej je maximálna povolená rýchlosť limitovaná na 100 km/h. Na trase sa nachádza 9 mostov, z toho jeden dominantný nad riekou Orava a železnicou dlhý 750 metrov, 2 križovatky (na začiatku a na konci). Úsek je momentálne označený ako Cesta I. triedy 59A, v budúcnosti sa stane súčasťou R3.

 Oravský Podzámok – [Dolný Kubín - sever] 
Úsek R3, ktorý napojí na Dolný Kubín do siete rýchlostných ciest mal byť budovaný v rokoch 2016 – 2018, predčasné užívanie sa plánovalo na rok 2017. Jeho celková dĺžka je 3,226 km. Podľa plánov z roku 2007 by výstavba mala stáť štátny rozpočet 27.822.644,9 € (838.185.000 Sk). Súčasťou úseku budú 3 mosty, mimoúrovňová križovatka Dolný Kubín-sever.

 [Dolný Kubín - sever] – križovatka D1  
Úsek Dolný Kubín – križovatka D1 je úsek spájajúci mesto Dolný Kubín s diaľnicou D1. Momentálne je v posudzovaní alternatív napojenia na diaľnicu s napojením na MÚK Hubová a MÚK Likavka. Pôvodný variant na Kraľovany bol zamietnutý z environmentálneho hľadiska. Jeho dĺžka bude 17,8 km. Úsek je situovaný na rozhraní Oravy a Liptova. Na úseku sa budú nachádzať 3 mimoúrovňové križovatky a 2 tunely pri Dolnom Kubíne o dĺžke 1569 m a 3004 m.

 Obchvat Hornej Štubne 
Výstavba ochvatu Hornej Štubne dlhého 4,321 km sa začala v decembri 2008. Stavba bola financovaná zo štátneho rozpočtu a vyhotovili ju firmy Strabag, a.s. a Skanska, a.s. Obchvat sa nachádza v blízkosti spojenia horských priechodov Kremnické Bane a Šturec. Trasa sa nachádza v koridore železničnej trate Zvolen – Diviaky. Nachádza sa tu 6 mostov a dve úrovňové križovatky na konci a začiatku trasy. Stavbu slávnostne odovzdali do užívania dňa 23. novembra 2010 .

 Zvolen-Šahy 
Proces posudzovania vplyvov navrhovanej činnosti "Rýchlostná cesta R3 Zvolen – Šahy" na životné prostredie bol zastavený. Podľa vyjadrenia NDS bude pokračovať príprava obchvatu Krupiny v dĺžke 6,5 km a obchvatu Šiah v dĺžke 4,8 km na ktoré bude mať NDS finančné krytie.

 Pozri aj 

 Zoznam diaľnic na Slovensku
 Zoznam rýchlostných ciest na Slovensku
Harmonogram výstavby diaľnic a rýchlostných ciest

 Referencie 

 Zdroje 
 Rýchlostná cesta R3
 Národná diaľničná spoločnosť 
 Google maps
 Tvrdošín – križovatka D1 
Reportáž Ta3 
Rýchlostná cesta Zvolen - Šahy

3
Kategória:Doprava v okrese Tvrdošín
Kategória:Doprava v okrese Dolný Kubín
Kategória:Doprava v okrese Ružomberok
Kategória:Doprava v okrese Martin
Kategória:Doprava v okrese Turčianske Teplice
Kategória:Doprava v okrese Prievidza
Kategória:Doprava v okrese Žiar nad Hronom
Kategória:Doprava v okrese Zvolen
Kategória:Doprava vo Zvolene
Kategória:Doprava v okrese Krupina
Kategória:Doprava v okrese Levice